Lørdag morgen byder på usædvanlig hård frost mange steder, og det er vinterens absolut koldeste nat og morgen. Koldest har det indtil nu været i Jylland, hvor Horsens har været nede på -11,6 grader, og temperaturen kan stadig falde yderligere. Fem målestationer i Jylland har været under minus 10 indtil nu, udover Horsens er det Tylstrup med -11,4, Karup med -10,7 grader, Isenvad med -10,4 og Aars med -10,2 grader. I det sydlige Jylland og på øerne, har det indtil nu været knap så koldt, typisk minus 6 til minus 3 grader. Laveste temperaturer i tre år Der er dog også enkelte stationer i Nordsjælland, der har været tæt på minus 10 grader - Sjælsmark har været på minus 9 grader. Indtil nu har vi været nede på -8,2 grader i denne vinter, det var sidst i december. For at finde lavere temperaturer, skal vi tilbage til den sibiriske kuldebølge i februar og marts 2018. Dengang måltes der -12,9 grader i marts måned. Vi oplever lige nu isnende kulde, da kold luft strømmer ned over os fra nord, samtidig er det klart og vi har et sne liggende flere steder. Sneen isolerer for varmen fra jorden og gør at det kan blive betydeligt koldere end hvis der ikke lå sne.
Natten til lørdag har været vinterens koldeste. Flere steder i Nordjylland er der målt mere end 10 graders frost.